CELEX: E2014C0021
Language: lv
Date: 2014-01-29 00:00:00
Title: EBTA Uzraudzības iestādes Lēmums Nr. 21/14/COL ( 2014. gada 29. janvāris ), ar ko deviņdesmit trešo reizi groza procedūras un materiālo tiesību noteikumus valsts atbalsta jomā

19.6.2014   
            
            
               LV
            
            
               Eiropas Savienības Oficiālais Vēstnesis
            
            
               L 179/79
            
         EBTA UZRAUDZĪBAS IESTĀDES LĒMUMS
   Nr. 21/14/COL
   (2014. gada 29. janvāris),
   ar ko deviņdesmit trešo reizi groza procedūras un materiālo tiesību noteikumus valsts atbalsta jomā
   EBTA UZRAUDZĪBAS IESTĀDE,
   ŅEMOT VĒRĀ Līgumu par Eiropas Ekonomikas zonu (1) un jo īpaši tā 61.–63. pantu un 26. protokolu,
   ŅEMOT VĒRĀ Nolīgumu starp EBTA valstīm par Uzraudzības iestādes un Tiesas izveidi (2) un jo īpaši tā 5. panta 2. punkta b) apakšpunktu un 24. pantu,
   tā kā:
   EBTA Uzraudzības iestādes Valsts atbalsta pamatnostādņu nodaļa par valsts atbalstu pētniecībai, attīstībai un inovācijai (3) (P&A&I pamatnostādnes) zaudēja spēku 2013. gada 31. decembrī (4).
   Šī nodaļa atbilda Kopienas nostādnēm par valsts atbalstu pētniecībai, attīstībai un inovācijai (5), kas zaudēja spēku 2013. gada 31. decembrī (6).
   Eiropas Komisija (“Komisija”) 2013. gada 10. decembrī publicēja paziņojumu par Kopienas nostādņu par valsts atbalstu pētniecībai, attīstībai un inovācijai piemērošanas termiņa pagarināšanu līdz 2014. gada 30. jūnijam (7).
   Komisija pieņēma lēmumu par termiņa pagarināšanu saistībā ar tās ierosināto pašreizējo P&A&I nostādņu pārskatīšanu (8) un vispārējo valsts atbalsta noteikumu modernizēšanu (9), turklāt šī pagarināšana ir jo īpaši cieši saistīta ar ierosināto ES Vispārējās grupu atbrīvojuma regulas paralēlo pārskatīšanu (10).
   Lai nodrošinātu konsekventu pieeju attiecībā uz visiem valsts atbalsta instrumentiem, ņemot vērā vajadzību nodrošināt nepārtrauktību un tiesisko noteiktību attiecībā uz valsts atbalstu pētniecībai, attīstībai un inovācijai, kā arī valsts atbalsta noteikumu vienādu piemērošanu visā Eiropas Ekonomikas zonā, būtu jāpagarina Iestādes Valsts atbalsta pamatnostādņu pašreizējās nodaļas par pētniecību, attīstību un inovāciju (P&A&I) darbības termiņš.
   Ir veiktas apspriedes ar Komisiju un EBTA valstīm,
   IR PIEŅĒMUSI ŠO LĒMUMU.
   1. pants
   EBTA Uzraudzības iestādes Valsts atbalsta pamatnostādņu nodaļas par valsts atbalstu pētniecībai un attīstībai un inovācijai (P&A&I) 178. punkta pirmo teikumu aizstāj ar šādu:
   
      
                  “178.
               
               
                  Šo nodaļu piemēro līdz 2014. gada 30. jūnijam.”
               
            
   2. pants
   Autentisks ir tikai teksts angļu valodā.
   
      Briselē, 2014. gada 29. janvārī
      
         
            EBTA Uzraudzības iestādes vārdā –
         
         
            priekšsēdētāja
         
         Oda Helen SLETNES
         
            Kolēģijas loceklis
         
         Frank BÜCHEL
      
   
   
      (1)  “EEZ līgums”.
   
      (2)  “Uzraudzības un Tiesas nolīgums”.
   
      (3)  OV L 305, 19.11.2009., 1. lpp., EEZ papildinājums Nr. 60, 19.11.2009., 1. lpp.
   
      (4)  Sk. EBTA Uzraudzības iestādes Valsts atbalsta pamatnostādņu par pētniecību, attīstību un inovāciju 178. punktu.
   
      (5)  OV C 323, 30.12.2006., 1. lpp.
   
   
      (6)  Sk. Kopienas nostādņu par valsts atbalstu pētniecībai, attīstībai un inovācijai 10.3. punkta otro daļu.
   
      (7)  OV C 360, 10.12.2013., 1. lpp.
   
   
      (8)  Apspriedes par ES nostādņu par valsts atbalstu pētniecībai, attīstībai un inovācijai projektu tika sāktas 2013. gada 20. decembrī. Projekts ir pieejams šādā tīmekļa vietnē: http://ec.europa.eu/competition/consultations/2013_state_aid_rdi/index_en.html
   
      (9)  Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “ES valsts atbalsta modernizācija (VAM)”, COM(2012) 209 final.
   
      (10)  Komisijas 2008. gada 6. augusta Regula (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88. pantu. OV L 214, 9.8.2008., 3. lpp. Apspriedes par ES VGAR tika sāktas 18.12.2013. Projekts ir pieejams šādā tīmekļa vietnē: http://ec.europa.eu/competition/consultations/2013_consolidated_gber/index_en.html